# Szombathely Megyei Jogú Város Önkormányzata Közgyűlésének

**…/2018*.* (…….) önkormányzati rendelete**

**az önkormányzat 2017. évi**

**gazdálkodásának végrehajtásáról**

Szombathely Megyei Jogú Város Önkormányzatának Közgyűlése az Alaptörvény 32.cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

A rendelet hatálya a Közgyűlésre és annak szerveire, az önkormányzat költségvetési szerveire terjed ki.

# AZ ÖNKORMÁNYZAT BEVÉTELEI ÉS KIADÁSAI

**2. §**

(1) A Közgyűlés a városi önkormányzat 2017. évi költségvetésének tényleges bevételi főösszegét 33.048.244 eFt-ban, kiadási főösszegét 24.262.429 eFt-ban állapítja meg.

(2) A tényleges működési bevételek és kiadások egyenlegét + 1.567.925 eFt-ban, az előző évek működési maradványának igénybevételét + 1.648.963 eFt-ban határozza meg. Az így számított működési egyenleg +3.216.888 eFt.

(3) A tényleges felhalmozási célú bevételek és kiadások egyenlege - 4.286.859 eFtban, az ezt finanszírozó előző évek maradványának igénybevételét + 9.855.248 eFt-ban határozza meg. Az így számított felhalmozási egyenleg +5.568.389 eFt.

(4) A finanszírozási célú tényleges bevételeket 3.096.553 eFt-ban határozza meg.

(5) A finanszírozási célú tényleges kiadásokat 3.096.015 eFt-ban határozza meg.

(6) A külső finanszírozási célú tényleges bevételeket 0 eFt-ban határozza meg.

**3. §**

(1) A költségvetés kiemelt előirányzatainak teljesítését az 1. melléklet, az összevont mérleg adatokat a 2. melléklet tartalmazza.

(2) A 2. § (1) bekezdésében meghatározott tényleges bevételi főösszeg forrásait és azok összegét a 3. és a 17. melléklet tartalmazza.

(3) A költségvetési szervek bevételeit a 4. melléklet tartalmazza.

**4. §**

A Közgyűlés a költségvetési szervek kiadásait 9.452.448 eFt-ban határozza meg a 6. mellékletben részletezettek szerint.

**5.§**

A Közgyűlés a költségvetési szervek – kiemelt előirányzatként kezelt – 2017.évi engedélyezett záró létszámkeretét 1.434 főben határozza meg a 7. mellékletben részletezettek szerint.

**6. §**

Az ágazatonként meghatározott célok elkülönített kiadásainak felhasználását a 8-16. melléklet tartalmazza.

**7. §**

Az önkormányzat a felhalmozási kiadások előirányzatainak teljesítését 4.756.038 eFt-ban határozza meg, amelynek célonkénti részletes adatait a 18. melléklet tartalmazza.

##### **VAGYONMÉRLEG**

**8. §**

A vagyonmérleg adatainak részletezését a 23-24. melléklet tartalmazza.

1. **ZÁRÓ RENDELKEZÉSEK**

**9. §**

Ez a rendelet a kihirdetését követő napon lép hatályba.

**10. §**

Hatályát veszti az önkormányzat 2017.évi költségvetéséről szóló 4/2017. (III.7.) önkormányzati rendelet.

##### Dr. Puskás Tivadar Dr. Károlyi Ákos

 polgármester jegyző

**INDOKOLÁS**

**I. FELADATELLÁTÁS ÁLTALÁNOS ÉRTÉKELÉSE**

Szombathely Megyei Jogú Város Önkormányzata által ellátandó közszolgáltatási feladatok körét elsősorban a Magyarország helyi önkormányzatairól szóló 2011. évi CLXXXIX. törvényben szabályozottak határozzák meg.  Ezen túlmenően szakmai-ágazati törvények, rendeletek határoznak meg az Önkormányzat részére kötelezően ellátandó feladatokat. Az önként vállalt feladatok köre az önkormányzat ágazati feladatait áttekintve szinte minden területen megjelent, elsősorban a sport, és a kulturális, oktatási, egészségügy, szociális ágazat területén. Ezt támasztja alá a beszámolóban kimutatott pénzeszközátadások (alapítványoknak, egyesületeknek stb.) összege is.

Az Önkormányzat kötelező és önként vállalt feladatait saját költségvetési szerveivel, intézményeivel, általa alapított gazdasági társaságok, közhasznú szervezetek segítségével, valamint vásárolt közszolgáltatások révén látta el, tehát gondoskodott azon feladatok ellátásáról, melyek törvények, rendeletek által előírtak.

A költségvetési intézmények feladatai teljes részletezettséggel az intézményi alapító okiratokban kerültek meghatározásra.

*Költségvetési szervek összetétele a következő:*

Szombathely Megyei Jogú Város Önkormányzata a Polgármesteri Hivatalon kívül a következő intézményeket működtette **2017. január 1-jén**:

|  |  |
| --- | --- |
| Megnevezés | Intézmények száma |
| Óvodai ellátás | 18 gazdasági szervezettel nem rendelkező és 1 gazdasági szervezettel rendelkező költségvetési szerv |
| Közművelődési feladatok ellátása | 5 gazdasági szervezettel nem rendelkező költségvetési szerv  |
| Településüzemeltetési, közszolgáltatási feladatok ellátása | 2 gazdasági szervezettel nem rendelkező költségvetési szerv  |
| Egészségügyi feladatok ellátása | 1 gazdasági szervezettel rendelkező költségvetési szerv  |
| Gyermekjóléti és gyermekvédelmi feladatok ellátása | 1 gazdasági szervezettel rendelkező költségvetési szerv  |
| Szociális alapellátási feladatok | 1 gazdasági szervezettel rendelkező költségvetési szerv  |
| Összesen | 25 gazdasági szervezettel nem rendelkező és 4 gazdasági szervezettel rendelkező költségvetési szerv |

Szombathely Megyei Jogú Város Önkormányzata 4 nemzetiségi önkormányzat (horvát, roma, német, szlovén), valamint 1 társulás (Nyugat-dunántúli Regionális Hulladékgazdálkodási Önkormányzati Társulás) gazdálkodásával kapcsolatos feladatokat is ellátta.

Szombathely Megyei Jogú Város Német Önkormányzatához 1 oktatási intézmény kapcsolódik. A többi nemzetiségi önkormányzathoz és társuláshoz költségvetési intézmény nem kapcsolódik.

Szombathely Megyei Jogú Város Önkormányzata a Magyarország 2017. évi költségvetéséről szóló törvényben foglaltak szerint meghatározott központi támogatásokban részesül a település lakosságszáma alapján, mely 2016. január 1-jén 76.857 fő.

**I/a. PÉNZESZKÖZÖK VÁLTOZÁSA**

Az önkormányzat pénzkészletének 2017.évi változását a 19.sz. melléklet mutatja be.

Az önkormányzat intézmények nélküli záró pénzkészletének összege 2017. december 31-én 8.852.980 eFt volt, ami nem csak az elszámolási számla egyenlegét mutatja, hanem az egyéb (pl.: bérlakás elkülönített számlája, pályázatok alszámlái, munkáltatói kölcsön számlája) alszámlákon elkülönített egyenlegeket is tartalmazza.

Az önkormányzat elszámolási főszámlája ténylegesen ebben az időpontban 8.567.504 eFt egyenleggel zárt, a 2016. december hónap során befolyt, de 2017-ben fel nem használt projekt támogatási előlegek lehívásának köszönhetően.

**II. BEVÉTELI FORRÁSOK ÉS AZOK TELJESÍTÉSE**

Az Európai Uniós fejlesztési projektek bevételi és kiadási számviteli elszámolása a módosított számviteli előírások szerint a könyvekben működési és felhalmozási főkönyvi bontásban szerepel mind kiadási mind bevételi oldalon az 1. melléklet szerint. Annak érdekében, hogy a projektek teljes körű költségvetése áttekinthető, átlátható legyen, a rendelet többi mellékletében a működési és felhalmozási tételek nem kerültek szétbontásra.

A város 2017.évi eredeti bevételi előirányzata 30.444.364 eFt, mely az évközi rendeletmódosítások során összességében 12.728.418 eFt-tal növekedett:

A változás főbb okai:

* az önkormányzati és az intézményi többletbevételek,
* az év közben biztosított központi, és egyéb támogatások,
* az átvett pénzeszközök összegei jelentették.

***Működési célú támogatások államháztartáson belülről***

*Önkormányzatok működési támogatása*

A tervezett előirányzatot módosították az év közbeni igényléseken alapuló szociális, gyermekjóléti feladatok támogatásaként önkormányzatunkat megillető összegek, valamint a kiegészítő támogatások évközi módosításai (kéményseprő ipari közszolgáltatások támogatása, helyi közösségi közlekedés támogatása, prémium évek program és bérkompenzáció támogatása)

*Egyéb működési célú támogatások bevételei államháztartáson belülről*

Az intézményekkel összesített működési támogatásértékű bevételként ténylegesen realizálódott összeg 426.617 eFt volt. Ebből az Egészségügyi Alapellátó Intézmény OEP finanszírozása 216.978 eFt.

Itt számoljuk el az Európai Unios és egyéb működési célú pályázatokhoz kapcsolódó bevételeket, melyek a támogatási szerződések szerinti lehívások ütemében érkeztek.

***Közhatalmi bevételek***

A helyi adóbevételeink változását (indexét) - az előző évi tényadatokat 100 %-nak tekintve - az alábbi táblázat mutatja be:

|  |  |  |  |  |  |
| --- | --- | --- | --- | --- | --- |
|  | **2013/2012** | **2014/2013** | **2015/2014** | **2016/2015** | **2017/2016** |
| Építményadó | 105,92 | 91,35 | 94,97 | 106,13 | 98,88 |
| Idegenforgalmi adó | 104,10 | 76,13 | 168,86 | 99,80 | 115,75 |
| Iparűzési adó | 111,18 | 104,90 | 117,03 | 103,65 | 104,80 |
| **Összesen:** | **110,19** | **102,43** | **113,61** | **103,97** | **103,97** |

A **helyi iparűzési adóbevétel** vonatkozásában az előző évhez képest a bevételi összeg emelkedett, összegszerűségében 377.118 eFt-tal. Az előirányzat túlteljesülését néhány kiemelkedő adóerővel rendelkező szombathelyi vállalkozás jelentős adókötelezettség növekedése eredményezte.

Az **építményadó** tekintetében a 2016.évi teljesítési adatokhoz képest a mutatkozó bevételi összeg csökkenésének oka, hogy nagy építményadó kötelezettséggel bíró cégek kerültek felszámolásra, illetve a folyamatos végrehajtások és részletfizetések bevételei 2018. évben fognak realizálódnak.

Az **idegenforgalmi adó** összegszerűségében kis arányt képvisel, a 2016. évhez viszonyítva növekedés mutatkozott.

***Működési bevételek:***

Az önkormányzatnál a működési bevételek jelentős hányadát a bérleti és lízingdíj bevételek képezik. Itt számoljuk el az önkormányzati helyiségek és lakások bérleti díját, valamint a közterület-foglalási és parkolás gazdálkodási bevételeket is.

***Működési célú átvett pénzeszközök***

Működési célú átvett pénzeszközök között számoljuk el az államháztartáson kívüli szervezetektől kapott működési célú támogatásokat, illetve a nyújtott kölcsönök visszatérüléseit. Az intézményekkel összevont ténylegesen realizálódott összeg 394.977 eFt

***Felhalmozási célú támogatások államháztartáson belülről***

Felhalmozási célú önkormányzati központi támogatásként realizálódott az út és járdafelújítás, csapadékvíz elvezetés beruházások központi támogatása, valamint a muzeális intézmények szakmai támogatása.

Az Európai Uniós pályázatokhoz és a Modern Városok Programhoz kapcsolódó felhalmozási célú támogatások a projektek megvalósulási ütemének megfelelően és a támogatási szerződésekben foglaltak szerint kerültek lehívásra. 2017.év során e tétel 375.203 eFt összeget jelentett.

***Felhalmozási bevételek***

Az önkormányzati lakások, ingatlanok értékesítéséből pályáztatás során befolyt bevétel 131.372 eFt. A tervezett ingatlanértékesítés bevételei elsősorban több, kis értékű lakóingatlan értékesítéséből adódtak össze.

***Felhalmozási célú átvett pénzeszközök*** teljesítése összesen 35.482 eFt, melynek nagyobb tételei:

 Munkáltatói kölcsön visszatérülése 18.187 eFt

 Lakáskölcsön törlesztés 16.052 eFt

|  |  |
| --- | --- |
|  |  |

**III. KIADÁSOK ALAKULÁSA**

**ÁGAZATI KIADÁSOK**

***Oktatási kiadások (8.sz.melléklet)***

Szombathely Megyei Jogú Város Közgyűlése 2017. évre vonatkozóan – az intézmények működtetésén túl – az oktatási ágazat eredeti előirányzatát 211.490 eFt összegben határozta meg, amely összeg tartalmazta az oktatási intézmények karbantartására fordítható 45.000 eFt keretösszeget is.

Az oktatási kiadásokban szereplő tételek törvény, önkormányzati rendelet, közgyűlési illetve bizottsági határozatok, továbbá fennálló szerződések alapján kerültek tervezésre és felhasználásra. Az Oktatási kiadásokból – a karbantartás kivételével – kizárólag a szakmai Bizottság határozata alapján történt kifizetés.

***Kulturális kiadások (9.sz.melléklet)***

Kulturális kiadásokra illetve média támogatására 2017. évben összesen módosított előirányzatként 3.083.017 eFt-ot biztosított a Közgyűlés, amelyből 2.690.777 eFt a kulturális intézmények kiadása.

Nem önkormányzati szervezetek támogatására 2017. évben 37.850 eFt-ot biztosított a Közgyűlés, a támogatási összegek megállapodás alapján teljes egészében kiutalásra kerültek.

A Kulturális és civil alap tételsoron 16.226 eFt állt rendelkezésre, amelyből kifizetés a szakmai bizottság határozatai alapján történt. 2017. december 31. napjáig a módosított előirányzat 96,76 %-a felhasználásra került.

A rendezvények, egyesületek, intézmények, médiák, színház támogatása a szerződésekben meghatározottak szerint került kifizetésre.

***Szociális kiadások (10.sz.melléklet)***

Szociális kiadásokra a Pálos Károly Szociális Szolgáltató Központ és Gyermekjóléti Szolgálat támogatásán kívül módosított előirányzatként 368.852 eFt állt rendelkezésre, a teljesítés év végéig 94,62 %.

A központi bevételekkel fedezett kiadásokra 12.916 eFt állt rendelkezésre, amely összeg tartalmazza a 2016.év december havi kiadásainak központi megtérítését is.

Az önkormányzati bevételekkel fedezett kiadások teljesítése összességében 94,58 %-os,a rendelkezésre álló 355.936 eFt előirányzatból 336.643 eFt került 2017. december 31. napjáig kifizetésre.

Önkormányzati támogatásból biztosított segélykeretből a szociálisan rászorult állampolgárok érdekeit és jogos igényeit szem előtt tartva, a központi és a helyi szakmai irányelveknek, rendeleteknek megfelelően gazdálkodva szociális ellátásokat folyósítottunk.

***Egészségügyi kiadások (11.sz.melléklet)***

A Szombathelyi Egészségügyi és Kulturális Intézmények GESZ támogatásán kívül módosított előirányzatként 77.845 eFt állt rendelkezésre, mely összeg év végéig 68,31 %-ban felhasználásra került. A segítés városa program tételsoron nagyobb összegű maradvány keletkezett, a következő évre áthúzódó kötelezettségvállalások miatt.

***Gyermekvédelmi kiadások (12.sz.melléklet)***

A Szombathelyi Egyesített Bölcsődei Intézmény és Családi Napközi működési és felhalmozási kiadásokra biztosított támogatásán kívül 3.255 eFt állt rendelkezésre.

A Közgyűlés 3.000 e Ft támogatást biztosított az SOS Gyermekfalu Magyarországi Alapítvány támogatására, mely összeg 2017. december végéig teljes összegben kiutalásra került.

***Egyéb más ágazathoz nem sorolható intézmények és feladatok kiadásai (13. sz. melléklet)***

A Parkolásgazdálkodási kiadás előirányzatából a megkötött szerződés szerint kifizetésre került a parkolás üzemeltetés költsége.

Az Áfa befizetések tételsoron jelentkezik a projektek megvalósításához kapcsolódó fordított áfa befizetése is, melynek előirányzata az adott projekt egységes kezelése miatt a felhalmozási táblázatban került külön soron nevesítésre.

A Lakás és helyiségüzemeltetés feladatait üzemeltetési szerződés alapján a SZOVA Zrt. látja el. A 2017.évre vonatkozó üzemeltetés során keletkezett többletkiadást az önkormányzat május 31. napjáig téríti meg a SZOVA Zrt. részére a 451/2015.(XII.10.) Kgy.sz.határozat alapján.

A Választott tisztségviselők juttatásai tételből került kifizetésre a polgármester, alpolgármesterek, képviselők és bizottsági tagok részére a 2017. évi illetmény, cafetéria juttatások és kiküldetés költsége.

Erdőgazdálkodási költségek tétel terhére a megkötött szerződés szerinti munkák kerültek megrendelésre, pénzforgalmi teljesítése megtörtént.

Közbeszerzési kiadások tételből a teljesítés a szerződésnek megfelelően történt.

A Savaria Városfejlesztési Nonprofit Kft. tulajdonosi támogatásként 16.776 eFt,a Nyugat-Pannon Járműipari és Mechatronikai Központ Szolgáltató Nonprofit Kft. 10.000 eFt működési támogatást kapott.

A SZOMHULL Nonprofit Kft.-nek 165.868 eFt pótbefizetést teljesítettük a tőkehelyzet rendezéséhez, a STYL FASHION Kft.-nek pedig 150.000 eFt összegű tagi kölcsönt nyújtott az önkormányzat, amelyből 120.000 eFt rendezése megtörtént.

A helyi közösségi közlekedés támogatása címen kapott központosított pénzeszközök beérkezése után az összegek az ÉNYKK Zrt. részére továbbutalásra kerültek.

Főépítészi Iroda (tervtanács, rendezési terv) előirányzatából a régészeti örökségvédelmi hatástanulmányt, helyi védett épület felújítására a védettségéből eredő plusz költség vissza nem térítendő pályázati támogatását, Településképi Arculati Kézikönyv elkészítését fizettük ki. A generális településrendezési terv felülvizsgálatára a szerződést megkötöttük, a részteljesítések a szerződés szerint megtörténtek.

Az URBACT III. program Disarmedcities projekt – II. ütem megvalósítása a projekt ütemezésének megfelelően zajlik.

A TOP projektek esetében támogatási szerződés áll rendelkezésre, amelyek alapján a projektek előkészítése és megvalósítása folyamatban van.

Az egyéb működéssel kapcsolatos kiadások és egyéb támogatások, kiadások tételsorok a szerződésekben és kötelezettségvállalásokban foglaltaknak megfelelően kerültek kiutalásra, az áthúzódó kötelezettségvállalások összegeit a maradvány elszámolásról szóló előterjesztésben szerepeltetjük.

## *Sportkiadások (14.sz.melléklet)*

Szombathely Megyei Jogú Város Közgyűlése 2017. évben 757.880 eFt-ot biztosított a sport ágazat kiadásaira, melyből 153.202 e Ft a Szombathelyi Sportközpont és Sportiskola Nonprofit Kft. működéséhez nyújtott önkormányzati támogatás.

A sportkifizetésekre a Közgyűlés és szakmai Bizottság határozatai alapján.

A nagyobb összegű támogatások kifizetése a sportszervezetekkel egyeztetett ütemezés szerint, szerződés alapján történtek. A többi sportszervezet a szakmai Bizottság döntése alapján nagyobb részt pályázati úton, vagy egyedi kérelemre működési támogatásban, valamint rendezvénytámogatásban részesült.

A Szombathelyi Szabadidősport Szövetség és a Városi Diáksport Bizottság a Jogi és Társadalmi Kapcsolatok Bizottságához benyújtott éves programja alapján kapott támogatást.

A Szombathelyi Szabadidősport Szövetség támogatása 2017. évben 12.000 eFt, a Gyermek és ifjúsági sport támogatása pedig 15.978 eFt volt, mely összegek teljes egészében kiutalásra kerültek.

A költségvetési táblákból látható, hogy 2017. december 31. napjáig a tervezett előirányzatoknak 87,98%-a felhasználásra került.

***Kommunális és városüzemeltetési kiadások (15.sz.melléklet)***

Az Egyéb feladatok előirányzatából fizettük ki a Szova Zrt-vel kötött szerződés alapján az aluljárók fenntartását, nyilvános illemhelyek üzemeltetését, autóbuszvárók fenntartását, közterületek lobogózását, utcanévtáblák kihelyezését, közterületi hulladékgyűjtők karbantartását és cseréjét, egyéb városgazdálkodási szolgáltatásokat (szánkó-, sípálya, szökőkút), városi rágcsálóirtásokat.

Kiépítésre került a Szombathely 4652/2 hrsz-ú közterületen hóágyú működtetéséhez és közvilágításhoz szükséges ideiglenes elektromos csatlakozások.

Kifizetésre került a Hajnal u.- Hunyadi u. közterületen plakáttartó berendezés eltávolítása, telephelyre történő szállítása, a város területén 4 db idegenforgalmi nevezetességre utaló tábla gyártása, kihelyezése, a régi táblák bontása és kijelölt helyre szállítása.

Elkészült a Jászai M. u. Roma Holokauszt emlékmű kétszárnyú kapu forgópántjainak áthegesztése, a Pázmány P. krt. játszótérnél WC és vizesblokk javítása,a város területén tűzoltó víztároló medence állag és működőképesség felmérése, a Csónakázó tó melletti nyilvános illemhely vízgépészeti berendezés átalakítása, a Múzeum parkban 2 db szobor áthelyezése.

Szintén ebből a tételből került kifizetésére a Győzelem u. 5 (11967/5 hrsz) telekhatár kimérése, a 11397,11398 hrsz-ú ingatlanok terepi kitűzése, a Vízfolyási dűlőben a 01023, 01025 hrsz-ú külterületi közút megnevezésű ingatlanok felmérése, idegen használat dokumentálása, 6273/6 és a 6504 hrsz-ú ingatlanok geodéziai kitűzése.

A Közvilágítás előirányzatából a városi hálózat áramdíját fizettük az E.OnZrt, valamint az MVM Partner Zrt. részére.

A köztisztasági tevékenységet a SZOVA Zrt., az iIlegális hulladéklerakókkal kapcsolatos tevékenységet a SZOMHULL Nonprofit Kft. a szerződésében foglaltak szerint végezte, pénzforgalmi teljesítés ennek megfelelően megtörtént.

A Csaba úti felüljáró fenntartását, karbantartását a SZOVA Zrt., illetve az MVM Zrt. szerződés szerint teljesítette. A felüljárón a sérült panelek cseréjét elvégeztettük.

A parkfenntartási munkákat a város teljes területén a Szombathelyi Parkfenntartási és Temetkezési Kft. látja el parkfenntartási szerződés keretében.

A légszennyezettségi mérőállomások villamos energia ellátása előirányzatából a Szombathelyi Sportközpont és Sportiskola Nonprofit Kft. részére a telepített mérőállomások villamos áram díját térítettük meg.

A Temetkezés és ezzel kapcsolatos szolgáltatásokat a szerződésnek megfelelően végezte a szolgáltató. 2017. december 1-től a Vas Megyei Temetkezési Kft-vel 15 évre szóló vagyonkezelési szerződést kötöttünk.

A vízhasználati díjtételből a vízkészlet használati járulék összege került kifizetésre.

Folyékony hulladékgyűjtés tételből a közszolgáltatási szerződés szerint Szombathely közigazgatási területén a háztartási szennyvíz begyűjtését és ártalommentes elhelyezésének kiszállás és munkadíját fizettük ki.

A szolgalmi joggal terhelt épületrészek karbantartását a megállapodásoknak megfelelően fizettük ki a társasházaknak. A Petőfi Sándor u. 45-49. és a Petőfi Sándor u. 4. Társasházakkal megkötöttük a megállapodást az éves fenntartási és karbantartási költségekhez való hozzájárulás céljából.

Szökőkutak előre nem látható hibaelhárítása sorából a Városháza előtti „Polgárok” szökőkút medencéjében történt fagykárt javítási munkáit fizettük ki.

A „Környezetvédelmi kiadások” előirányzatából a Városfejlesztési,- Üzemeltetési és Környezetvédelmi Bizottság a következőket támogatta: szárazelem gyűjtési akció, „Nem bántja a szemét a szemét?” vetélkedő, „Zöld Béka” környezetvédelmi akció.

A FALCO immisszió folyamatos mérése tárgyában az ismételten kiírt közbeszerzési eljárás eredménytelenül zárult.

Jogszabály általi kötelezettségként a környezetállapot értékelésére a Versenyszabályzat szerinti eljárás lefolytatása folyamatban van.

***Út – hídfenntartási kiadások (16.sz.melléklet)***

Az Út–hídfenntartási kiadásokra biztosított előirányzatoknál a feladatok a kötelezettségvállalások alapján megrendelt munkákat figyelembe véve teljesültek.

A „Kátyúkár-önerő biztosítása” előirányzatából az önkormányzati önerő összegét fizettük ki magánszemélyek részére.

A Közvilágítás előirányzatából fizettük ki, a 87-es elkerülő úton a Metro körforgalomnál a balesetben kidöntött kandeláber helyreállítását, a hulladékudvar térvilágítás javítását, a Kárpáti K. u. és a Zanati u. aluljáró világítását, a Vépi u. hibahely bemérését; a Rákóczi F. u. világítás eseti javítását, a Fő téri energiaoszlopok, a Fő tér 46. sz alatt lévő mérő és főkapcsoló szekrény, valamint a Rákóczi F. u-ban lévő energiaoszlopok javítását, a Fő tér, Gyöngyösparti-sétány, Király u., Rákóczi u., valamint a Ferences templom díszvilágításának javítását.

Az Uránia udvarban a Savaria Nemzetközi Karnevál és a nagyobb rendezvények szabványossá és biztonságosabbá tétele érdekében az ideiglenes áramváltós mérőhely kiépítési munkáit végeztettük el.

Elkészült a Károlyi Gáspár téren a Református templom ideiglenes díszvilágítása, a Szent Imre herceg útján, a Senyefai u-i buszmegálló közvilágítás bővítése, a Március 15 téren lévő villamos rendezvényszekrény felújítása.

A Hézagkiöntés előirányzatából a város kijelölt útjain a 2017. évre megrendelt aszfaltrepedési munkákat fizettük ki.

A Hídfenntartás tételből a város hídjainak karbantartását rendeltük meg, mint például a Fürdő utcai híd vagy a Hunyadi u. 55. sz. alatti Szőllősi templom É-i oldalán lévő Gyöngyös-patak híd bal oldali mozgó korlátjának javítását, hegesztését.

A „Zárt csapadékcsatorna” tételből a zárt csatorna fedlapjainak, víznyelőrácsainak cseréjét, szintbeemelését, a felmerülő hibák, károk elhárítását, javítását és a csapadékcsatorna rendszer tisztítási munkáit fizettük ki.

A Nyílt árok tisztítás előirányzatából a nyílt árkok iszapolást, mederprofilozását, az árkok területén lévő bozót és cserje irtását végeztettük el.

A Víznyelők tisztítása előirányzatát az azonnali beavatkozást igénylő feladatok teljesítésére elvégzésére használtuk fel.

***Felhalmozási célú kiadások (18.sz.melléklet)***

## *Pénzeszközátadás*

A Markusovszky Egyetemi Oktatókórházzal kötöttünk támogatási szerződést PET CT, képerősítő és intenzív ellátását fejlesztését szolgáló eszközök beszerzésére.

A Zsidó Kultúra Háza felújításához, homlokzat rekonstrukciójához támogatási szerződést kötöttünk a Szombathelyi Zsidó Hitközséggel.

A Székesegyház Főplébániával kötöttünk szerződést a Székesegyház toronyórájának felújítására, valamint a Szombathelyi Székesegyház toronyórájának történetét bemutató könyv elkészítésére.

A Nemzeti ovi foci – ovi sport program pályázattal kapcsolatban 3 önkormányzati óvoda műfüves focipálya kialakítására óvodánként 2.850 eFt–ot utaltunk az Ovi-Foci Közhasznú Alapítvány részére.

## *Költségvetési szervek beruházásai és felújításai*

A Városi intézményi felújítási alap előirányzatából a Gazdasági és Városstratégiai Bizottság határozatai alapján a felújítási munkák finanszírozása az intézmények költségvetésén keresztül történt.

## *Lakásalap*

Az iparosított technológia felhasználásával épült lakóépületek energiatakarékosságot célzó korszerűsítésének, felújításának támogatásáról szóló 22/2009.(X.15.) önkormányzati rendelet szerint a Bem J. u. 11. Társasház kapott vissza nem térítendő önkormányzati támogatást. A támogatást az önkormányzat 2017. október 31-ig, havi részletekben 64 hónapon keresztül folyósította.

Önkormányzati felhalmozási kiadások között 87.163 e Ft-ot biztosított a Közgyűlés az önkormányzati bérlakások felújítására. 2017. december végéig 56.335 e Ft került kifizetésre, ugyanakkor a munkálatok folyamatban vannak, a kifizetések egy része csak 2018. évben kerül kiegyenlítésre.

## *Vagyongazdálkodás*

A 0632/11, 0632/13, 0632/31 hrsz.-ú ingatlanok kapcsán a Szabályozási terv módosításának hiányában az adásvételi szerződések nem jöttek létre. További egyeztetés szükséges a tulajdonosokkal.

A Prenor Kft telephelyén a felújítási munkálatok megtörténtek, azokat a Kft. elszámolta, 6.864 eFt összegben .

Az EPCOS ingatlan vásárlásának 2017. évben esedékes vételárrészlete kiegyenlítésre került.

A STYL Fashion Kft. 7311/A/4 és a 7311/A/9 hrsz-ú ingatlanait az önkormányzat megvásárolta.

## *Közművesítés*

A Víziközmű-használati és szennyvízközmű-használati díjak felhasználása a gördülő fejlesztési tervben foglaltaknak megfelelően történt. A VASIVÍZ Zrt-vel kötött üzemeltetési szerződés melléklete rendelkezik a használati díj megállapításáról és a felek közötti elszámolási kötelezettségekről. Az önkormányzat évente két alkalommal számlát állít ki használati díj címén az üzemeltető felé. Az üzemeltető a használati díjakkal szemben kompenzációval számolja el a rekonstrukciós munkákról kiállított számlák értékét.

## *Közlekedés, útépítés, közvilágítás, hídfelújítás*

Az út, járda, kerékpárút, parkoló, közvilágítás építési és felújítási program előirányzatából fizettük a Móricz Zsigmond u., a Laky Demeter u., a Vízöntő u., a Nagy László úti parkoló, a Pálya úti járda, a Zanati temető előtti út felújítási munkáit, forgalomba helyezési díjait, a 2017. évi útfelújítási programjának bonyolítási feladatainak és műszaki ellenőrzési feladatainak ellátását.

A következő helyszínek tervezési és engedélyezési díjait fizettük ki: az Árkádia melletti Aranypatak híd építését, a Dolgozók útja és a Kárpáti K. u. összekötését, a városrészeket összekötő útszakaszok felújítását, kapcsolódó csomópontok átépítésének komplex forgalmi rend felülvizsgálatát, a 86-87-es elkerülő úton a Vépi úti körforgalmi csomópontban gyalogos, kerékpáros átvezetés tervezését a Vépi úttól a Vép felé vezető úton lévő buszmegállóig, a Király u. 9-11. sz. mögötti tömbbelsőben parkolók, a Vadvirág u., a Szigligeti Ede u. - Körmendi u. - Táncsics M. u. közötti szakaszának felújítását.

A Markusovszky utca híd felújítására kiírt közbeszerzési eljárás fedezethiány miatt eredménytelen lett.

*Egyéb beruházások*

Városfejlesztési alap előirányzatából a kifizetések Gazdasági és Városstratégiai Bizottság döntéseinek megfelelően megtörténtek, illetve folyamatban vannak a beszerzések, kivitelezések, tervezések, pénzeszközátadások, támogatások.

Az I. világháborús emlékmű + Pápa látogatás évfordulójára köztéri alkotás előirányzatából készült el a II. János Pál Pápa szobor alapozása és környezetrendezése, melynek felavatása megtörtént.

A Körmendi úti kerékpárút ívkorrekciója, illetve a Szombathely – Balogunyom összekötő kerékpárút építési engedélyeztetési tervei elkészültek.

Az SZTK épület földszintjén lévő fogorvosi és háziorvosi rendelők közműveinek átalakítása megtörtént.

A Herényi temető bővítésére vonatkozó kiviteli tervdokumentáció elkészült. Jelenleg a bővítési területen történik temetkezés, ezért halaszthatatlan a kivitelezés megvalósítása.

*Egyéb fejlesztések*

Az Évközi tervezések sorából hatósági eljárási, szakértői, fénymásolási díjakat fizettünk ki.

*Nagyprojektek, projektek*

A Szent Márton Emlékévhez kapcsolódó beruházások keretében elkészült a Savaria Múzeum és múzeumpark felújítása, a Romkert sétány kialakítása, a Berzsenyi tér és környezetének, valamint a Szent Márton templom előtti tér felújítása, továbbá a Smidt Múzeum bővítése és hozzá kapcsolódóan a villamos felújítása. A támogató felé az elszámolás határidőben benyújtásra került.

A Modern Városok Program - Szent Márton Terv II. ütem keretében az Ady tér és környezetének fejlesztésére vonatkozó engedélyes tervek készítése folyamatban van, szállítási határideje 2018. III. negyedév eleje. A Romkert tervezésére a közbeszerzési eljárás kiírása folyamatban van. A Szent Márton utca felújítására vonatkozó engedélyes tervdokumentáció elkészítése folyamatban van.

A Modern Városok Program -Fedett uszoda II. és III. ütemének vázlatterve, engedélyezési és tender terve elkészült, a műszaki ellenőri feladatokra a szerződést megkötése, valamint a kivitelezésre vonatkozó közbeszerzési eljárás folyamatban van.

ATOP-6.1.1-15-SH1-2016-00001 - A szombathelyi Északi Iparterület fejlesztése projekt keretében közműfejlesztési hozzájárulások kifizetésre kerültek. A közművek és az utak tervezésére a beszerzési eljárás kiírása megtörtént, a szerződést megkötöttük.

A TOP-6.1.3-15-SH1-2016-00001 - Szombathelyi Vásárcsarnok fejújítására az engedélyes és kiviteli tervek elkészültek, a jogerős építési engedélyt beszereztük, a műszaki ellenőri feladatokra a szerződést megkötöttük. A kivitelezésre vonatkozó közbeszerzési eljárás folyamatban van.

A TOP-6.1.5-15-SH1-2016-00001 SZMJV közúthálózati elemeinek gazdaság fejlesztési célú megújítása projekt keretében a kiviteli tervek elkészültek és a kivitelezésre vonatkozó közbeszerzés eljárás folyamatban van.

A TOP-6.2.1-15-SH1-2016-00002 Óvoda fejlesztések Szombathelyen projekt keretében Pipitér Óvoda korszerűsítési munkái 2018. január 31-én befejeződtek, a műszaki átadás-átvételi eljárás folyamatban van. A Weöres Sándor Óvoda bővítésének kivitelezési munkái folyamatban vannak. Befejezési határidő: 2018. május 30.

A TOP-6.2.1-15-SH1-2016-00003 - Százszorszép Bölcsőde és Mocorgó Óvoda fejlesztése Szombathelyen projektben a kivitelezés folyamatban van, befejezési határidő 2018. április 31.

A TOP-6.2.1-15-SH1-2016-00005 Bölcsőde fejlesztések Szombathelyen című projekt keretében a kivitelezésre vonatkozó közbeszerzési eljárás - eredménytelenség miatt - ismételten kiírásra kerül.

A TOP-6.3.1-15-SH1-2016-00001 Szent László király utcai felhagyott iparterület fejlesztése projekt keretében a kivitelezésre vonatkozó közbeszerzési eljárás folyamatban van.

A TOP-6.3.2-15-SH1-2016-00001 - A szombathelyi Sportliget fejlesztése projektben a kiviteli tervek elkészültek, a kivitelezésre vonatkozó közbeszerzés eljárás folyamatban van.

 TOP-6.3.3-15-SH1-2016-00001 Szombathely bel- és csapadékvíz védelmi rendszerének fejlesztése projekt keretében a kivitelezésre vonatkozó közbeszerzési eljárás folyamatban van.

A TOP-6.4.1-15-SH1-2016-00001 - Szombathely Megyei Jogú Város kerékpárosbarát fejlesztéseprojektben az engedélyes tervek készítése folyamatban van.

A TOP-6.5.1-15-SH1-2016-00001 - Városháza épületének felújítása projekt esetében a Közgyűlés a támogatási szerződéstől való elállásról határozott, amelynek alapján a TSZ megszüntetése megkezdődött, az Önkormányzat részére kiutalt előleg visszafizetése megtörtént.

A TOP-6.5.1-15-SH1-2016-00002 - AGORA központ energetikai korszerűsítése projekt és a A TOP-6.5.1-15-SH1-2016-00003 - Neumann János Általános Iskola felújítása projekt keretében a kivitelezési munkák folyamatban vannak, befejezési határidő 2019. január 31

A TOP-6.5.1-15-SH1-2016-00004 Óvodák energetikai korszerűsítésére - Hétszínvirág, Margaréta, Micimackó, Napsugár Óvodák - vonatkozó kivitelezés folyamatban van, befejezési határidő 2019. január 31.

A TOP-6.5.1-15-SH1-2016-00005 - Egészségügyi intézmények energetikai- Váci M. utcai és Jáki úti rendelők- vonatkozó kivitelezési munkák folyamatban vannak. Befejezési határidő 2019. január 31.

A TOP-6.6.1-15-SH1-2016-00001 Új Egészségügyi Alapellátó Központ kialakítására vonatkozó közbeszerzési eljárás forráshiány miatt eredménytelen lett.

A TOP-6.6.2-15-SH1-2016-00001 Szociális alapszolgáltatások fejlesztése Szombathelyen projekt keretében a Barátság utcai Idősek Klubja és a Kodály Zoltán utcai Családsegítő és Gyermekjóléti Szolgálat épületeinek kivitelezésére vonatkozóan a szerződéskötés folyamatban van.

A TOP-6.7.1-15-SH1-2016-00001 Szociális városrehabilitáció II. ütem projektekben a kivitelezésre vonatkozó közbeszerzési eljárás folyamatban van.

**IV.FINANSZÍROZÁSI MŰVELETEK**

## Hitelállomány alakulása

SZMJV Önkormányzatának a 2017. évben nem kellett igénybe venni külső pénzügyi forrást.

A hitelállomány alakulása ezer Ft-ban:

|  |  |  |  |  |  |  |
| --- | --- | --- | --- | --- | --- | --- |
|  | 2012. | 2013. | 2014. | 2015. | 2016. | 2017. |
| **Hitel Nyitóállomány** | 16.176.719 | 13.867.631 | 4.382.932 | 0 | 0 | 0 |
| Hitel felvétel | 91.813 | 0 | 0 | 0 | 0 | 0 |
| Hiteltörlesztés -önerő | 1.859.721 | 1.353.968 | 22.384 | 0 | 0 | 0 |
| Hiteltörlesztés –adósságkonszo-lidáció |  |  | 4.449.917 | 0 | 0 | 0 |
| **Zárállomány** | **14.408.811** | **4.375.694** | **- 89.368** | **0** | **0** | **0** |
| Hitelállományértékelése | -541.180 | 7.238 | 89.368 | 0 | 0 | 0 |
| **Hitel Mérleg záró** | **13.867.631** | **4.382.932** | **0** | **0** | **0** | **0** |
| Kötvény | 2.499.980 | 2.499.980 |  |  |  |  |
| Adósságkonszo-lidáció |  | 2.499.980 |  |  |  |  |
| **Összesen** | **16.367.611** | **16.367.611** | **0** | **0** | **0** | **0** |

Az államháztartásról szóló törvény végrehajtásáról szóló kormányrendelet előírása alapján 2017.évre vonatkozóan 96.552.677 eFt állam általi megelőlegezést folyósított a Kincstár, mely december 15-én az önkormányzat bankszámláján jóváírásra került. Az elszámolási szabályok szerint 2018.évben történik a támogatási előleg elszámolása a nettó finanszírozás keretében.

Az önkormányzat és az intézmények előző évi költségvetési maradvány igénybevételének teljesítését a számviteli szabályok szerint könyveltük.

**V. VAGYON ALAKULÁSA**

Szombathely Város Önkormányzatának összevont mérlegadatait a 23-24.sz.melléklet tartalmazza.

**Eszközök**

|  |  |  |  |
| --- | --- | --- | --- |
| **Eszközök**  | **2016.12.31 zárómérleg** | **2017.12.31 zárómérleg** | **2017/2016****%** |
| A/I. Immateriális javak | 70 510 | 58.083 | 82,38 |
| A/II. Tárgyi eszközök | 70 435 447 | 68.611.571 | 97,41 |
| A/III. Befektetett pénzügyi eszközök | 7 525 967 | 7.299.516 | 96,99 |
| A/IV. Koncesszióba, vagyonkezelésébe adott eszközök | 0 | 811.490 |   |
| **A/ Nemzeti Vagyonba tartozó Befektetett eszközök összesen** | **78 031 924** | **76.780.660** | **98,40** |
| B/I. Készletek | 15 307 | 20.606 | 134,62 |
| B/II. Értékpapírok | 0 | 0 |   |
| **B/ Nemzeti Vagyonba tartozó Forgóeszközök összesen** | **15 307** | **20.606** | **134,62** |
| C/ Pénzeszközök | 11 746 817 | 9.059.029 | 77,12 |
| D/ Követelések | 1 327 465 | 1.371.354 | 103,31 |
| E/ Egyéb sajátos eszközoldali elszámolások | 55 030 | -52.224 |  |
| F/ Aktív időbeli elhatárolások | 402 878 | 399.330 | 99,12 |
| **ESZKÖZÖK ÖSSZESEN** | **91 579 421** | **87.578.755** | **95,63** |

Az önkormányzat összevont mérlegfőösszege a 2016.évi zárómérleg adataihoz képest 91.579.421 eFt-ról 87.578.755 eFt-ra módosult.

**A 4 milliárdos változást a tárgyi eszközök és a pénzeszközök nagymértékű csökkenése indokolja.** 2017.január 1-től a Szombathelyi Tankerületi Központ vagyonkezelésébe kerültek az általános iskolák ingatlanai és eszközei 2.406.287 eFt értékben. A számviteli szabályok szerint ezen eszközök értékét az önkormányzat mérlegen kívüli tételként a „0”-ás számlaosztályban tartja nyilván. A pénzeszközök állománya csökkenését a 2016. év végén beérkezett központi támogatások és a TOP projektekben lehívott előlegek felhasználása indokolja.

Tárgyi eszközök

A befejezetlen beruházások állományából 2017. évben azalábbi nagyobb beruházásokat aktiváltuk:

* Önkormányzati bérlakások felújítását
* Schmidt Múzeum épület és múzeumkert felújításának és bővítésének aktiválása
* Berzsenyi tér és környéke felújításának aktiválása
* Szent Márton templom előtti tér felújításának aktiválása
* Romkert sétány kialakításának aktiválása

A befejezetlen beruházások állománya között tartjuk nyilván az útfelújítások, parkolók kialakítása, csapadékcsatorna felújítások nagy részét, illetve a TOP projektek keretében megvalósuló beruházások közül jelentősebb összegek kerültek bevételezésre, melyek aktiválására a következő években kerül sor.

A térítésmentes átvételek jelentős részét a Magyar Államtól átvett földterületek értéke, illetve a VASIVÍZ Zrt.-től átvett szennyvíz és ivóvízhálózat eszközeinek értéke képezte.

Egyéb csökkenésként, illetve egyéb növekedésként számoljuk el a számviteli szabályok szerint az üzemeltetésre (VASIVÍZ Zrt, SZOVA Zrt) és a vagyonkezelésébe (Szombathelyi Tankerület, SZOSZSZC, SZMSZC, Herman Ottó Szakképző Iskola, Szombathelyi Élelmiszeripari Szakképző Iskola) átadott-átvett eszközök főkönyvi átsorolását, illetve a kataszteri változásokat.

A Vas Megyei Temetkezési Kft. vagyonkezelésébe adtuk a szombathelyi temetők földterületeit, ingatlanjait és eszközeit.

Befektetett pénzügyi eszközök

A részesedések, üzletrészek állományát 2017.december 31-én a 31.sz.melléklet tartalmazza.

Az önkormányzat részesedéseinek állományában bekövetkezett változások az alábbiak:

 eFt

|  |  |
| --- | --- |
| **Nyitó állomány**: | **7.525.967** |
| SZOVA Szombathelyi Vagyonhasznosító és Városgazdálkodási NonprofitZrt. törzstőke emelés (apport) | 232.000 |
| SZOVA Szombathelyi Vagyonhasznosító és Városgazdálkodási Nonprofit Zrt. törzstőke emelés (apport) | 90.000 |
| Vas Megyei Temetkezési Kft. Térítésmentes átvétele Magyar Államtól | 102.627 |
| Nyugat-Pannon Regionális Fejlesztési Zrt. részesedés eladása névértéken | -527 |
| SZOVA Szombathelyi Vagyonhasznosító és Városgazdálkodási Nonprofit Zrt.- Értékvesztés | -648.051 |
| Falco KC - Értékvesztés | -2.500 |
| **Záró állomány:** | **7.299.516** |

A pénzeszközök állománya nagyrészt az önkormányzat számlájára 2016. év végén beérkezett központi támogatások és a TOP projektekben lehívott előlegek összegét tartalmazza. Az előző évhez történő csökkenés a projektek megvalósulásához kapcsolódó felhasználás indokolja.

A mérlegben kimutatott követelésállomány legjelentősebb tételei a közhatalmi követelések, a működési bevételek követelései valamint a kölcsönnyújtásokhoz kapcsolódó követelések. A működési bevételek követelésének összege 680.455 eFt-ra növekedett. Két jelentős tétel a SZOVA lakásbérleti díj hátralék, melynek értékvesztéssel csökkentett összege 81.347 eFt, valamint a VASIVÍZ szennyvíz- és ivóvíz használati díj követelés 489.651 eFt. A VASIVÍZ Zrt.-vel szemben fennálló követelés a szennyvíz- és ivóvíz rekonstrukciók kiadási számláinak kompenzálásával egyenlítődik ki.

A kölcsönnyújtásokhoz kapcsolódó követelés a SZOMHULL Nonprofit Kft 165.868 eFt összegű tagi kölcsön rendezése miatt jelentős mértékben csökkent. Az esedékes kölcsöntörlesztések is némileg csökkentik az állományt, mivel újabb kölcsönnyújtásra nem került sor. (pl. szociális lakáskölcsön, szociális kamatmentes kölcsön).

Az egyéb sajátos eszközoldali elszámolások között mutattuk ki a december havi illetmények elszámolását.

Az aktív időbeli elhatárolásokat az államháztartási számviteli kormányrendelet előírásai alapján számoltuk el.

**Források**

|  |  |  |  |
| --- | --- | --- | --- |
| **Források** | **2016.12.31 zárómérleg** | **2017.12.31 zárómérleg** | **2017/2016****%** |
| G/ Saját tőke | 78 140 327 | 74.803.825 | 95,73 |
| H/ Kötelezettségek | 1 589 244 | 1.092.477 | 68,74 |
| I/ Kincstári számlavezetéssel kapcsolatos elszámolások | 0 | 0 |   |
| J/ Passzív időbeli elhatárolások | 11 849 850 | 11.682.453 | 98,59 |
| **FORRÁSOK ÖSSZESEN** | **91 579 421** | **87.578.755** | **95,63** |

**A saját tőke jelentős változását a tárgyi eszközök és a pénzeszközök nagymértékű csökkenése indokolja.** 2017.január 1-től a Szombathelyi Tankerületi Központ vagyonkezelésébe kerültek az általános iskolák ingatlanai és eszközei 2.406.287 eFt értékben. A számviteli szabályok szerint ezen eszközök értékét az önkormányzat mérlegen kívüli tételként a „0”-ás számlaosztályban tartja nyilván. A pénzeszközök állománya csökkenését a 2016. év végén beérkezett központi támogatások és a TOP projektekben lehívott előlegek felhasználása indokolja.

A mérleg szerinti eredmény, valamint a nemzeti vagyon változásai befolyásolják. A mérleg szerinti eredmény – 861.333 eFt. A mérleg szerinti eredmény alakulását a költségvetésben meghatározott bevételi és kiadási összegeken kívül befolyásolják többek között az értékcsökkenés elszámolások, az értékvesztés elszámolások, tárgyi eszközök átadás-átvételei, időbeli elhatárolások elszámolása.

A kötelezettségek összege az EPCOS telephely megvásárlásával kapcsolatos részletfizetési kötelezettség teljesítése miatt csökkent jelentős összegben, azonban a TOP projektek indulásával a beruházási, felújítási kötelezettségeink nőttek.

A passzív időbeli elhatárolásokat az államháztartási számviteli kormányrendelet előírásai alapján számoljuk el. Az elszámolást meghatározza a központi és európai uniós projektek támogatására befolyt fejlesztési támogatások összege.

###### **VI. AZ ÁLLAMI SZÁMVEVŐSZÉK JELENTÉSÉRE KÉSZÍTETT INTÉZKEDÉSI TERV BESZÁMOLÓT ÉRINTŐ VÉGREHAJTÁSA**

1. Az önkormányzat gazdasági társaságai aktuális pénzügyi helyzetét a Közgyűlés külön napirendi pont keretében tárgyalja a gazdasági társaságok 2017.évi mérlegbeszámolói kapcsán.
2. Az önkormányzat gazdasági társaságainak nyújtott kölcsöneinek bemutatása (Forintban):

|  |  |  |  |  |  |
| --- | --- | --- | --- | --- | --- |
|   | **Nyitó** | **kölcsön nyújtás** | **kölcsön visszafizetés** | **kölcsön elengedés** | **Záró állomány** |
| Savaria Városfejlesztési Kft. | 20.000.000 |  |   |  | 20.000.000 |
| SZOMHULL Nonprofit Kft | 200.000.000 |  | 165.868.000 |  | 34.132.000 |
| STYL FASHION Kft. |   | 150.000.000 | 120.000.000 |  | 30.000.000 |
| Szombathelyért Közalapítvány | 7.000.000 |  |  |  | 7.000.000 |
| Összesen: | 227.000.000 | 150.000.000 | 285.868.000 | 0 | 91.132.000 |

3. Az eszközök értékcsökkenésének és elhasználódási fokának bemutatása (Ezer Ft)

|  |  |  |  |  |  |  |
| --- | --- | --- | --- | --- | --- | --- |
|  | Immateriális javak | Ingatlanok és kapcsolódó vagyonértékű jogok | Gépek berendezések felszerelések Járművek | Tenyész-állatok | Koncesszió-ban, vagyon-kezelésbe adott eszközök | Összesen |
|  |  |  |  |  |  |  |
| Értékcsökkenés nyitó | 670 629 | 19 586 361 | 3 983 018 | 619 | 0 | 24 240 627 |
| Értékcsökkenés növekedése | 37 944 | 1 535 569 | 420 862 | 0 | 48 050 | 2 042 425 |
| Értékcsökkenés csökkenése | 22 729 | 1 266 701 | 563 805 | 100 | 0 | 1 853 335 |
| Értékcsökkenés záró | 685 844 | 19 855 229 | 3 840 075 | 519 | 48 050 | 24 429 717 |
|  |  |  |  |  |  |  |
| Az eszközök pótlására fordított tényleges kiadások | 16 557 | 3 840 936 | 253 083 | 0 | 0 | 4 110 576 |
|  |  |  |  |  |  |  |
| Eszközök elhasználódási foka | 92,19 | 23,32 | 71,19 | 100,00 | 5,59 | 26,52 |

4. Az Áht. 29/A. § szerint a helyi önkormányzat évente, legkésőbb a költségvetési rendelet elfogadásáig határozatban állapítja meg a Stabilitási tv. 45. § (1) bekezdés a) pontja felhatalmazása alapján kiadott jogszabályban – 353/2011.(XII.30.) Korm. rendelet - meghatározottak szerinti saját bevételeinek, valamint a Stabilitási tv. 3. § (1) bekezdése szerint adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

Tehát a fenti kötelezettségünknek a fent hivatkozott kormányrendeletben meghatározott adattartalommal, a hatályos új jogszabályokban foglaltak figyelembe vételével eleget tettünk a költségvetési rendeletben.

Szombathely Megyei Jogú Város Közgyűlése az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2018. évi költségvetési évet követő három évre várható összegét az alábbiak szerint állapította meg:

|  |  |  |  |  |  |
| --- | --- | --- | --- | --- | --- |
| ezer Ft-ban |  | **2018.** | **2019.** | **2020.** | **2021.** |
| **Megnevezés** |  | **tárgyév** | **tárgyévet követő 1.évben** | **tárgyévet követő 2.évben** | **tárgyévet követő 3.évben** |
|  Helyi adók | 1. | 9 769 000 | 9 769 000 | 9 769 000 | 9 769 000 |
|  Osztalékok, koncessziós díjak | 2. |  |  |  |  |
|  Díjak, pótlékok, bírságok | 3. | 3 500 | 3 500 | 3 500 | 3 500 |
| Tárgyi eszközök, immateriális javak, vagyoni értékű jog értékesítése, vagyonhasznosításból származó bevétel | 4. | 200 000 | 200 000 | 200 000 | 200 000 |
|  Részvények, részesedések értékesítése | 5. |  |  | 0 | 0 |
|  Vállalat értékesítéséből, privatizációból származó bevételek | 6. |  |  | 0 | 0 |
|  Kezességvállalással kapcsolatos megtérülés | 7. |  |  | 0 | 0 |
| **Saját bevételek (01+... +07)** | 8. | **9 972 500** |  **9 972 500** |  **9 972 500** |  **9 972 500** |
| **Saját bevételek (08. sor) 50%-a** | 9. | **4 986 250** | **4 986 250** | **4 986 250** |  **4 986 250** |
| **Előző év(ek)ben keletkezett tárgyévet terhelő fizetési kötelezettség (11+...+17)** | 10. | **0** | **0** | **0** | **0** |
|  Felvett, átvállalt hitel és annak tőketartozása | 11. |  |  |  |  |
|  Felvett, átvállalt kölcsön és annak tőketartozása | 12. |  |  |  |  |
|  Hitelviszonyt megtestesítő értékpapír | 13. |  |  |  |  |
|  Adott váltó | 14. |  |  |  |  |
|  Pénzügyi lízing | 15. |  |  |  |  |
|  Halasztott fizetés | 16. |  |  |  |  |
|  Kezességvállalásból eredő fizetési kötelezettség | 17. |  |  |  |  |
| **Tárgyévben keletkezett, illetve keletkező, tárgyévet terhelő fizetési kötelezettség (19+...+25)** | 18. | **0** | **0** | **0** | **0** |
|  Felvett, átvállalt hitel és annak tőketartozása | 19. |  |  |  |  |
|  Felvett, átvállalt kölcsön és annak tőketartozása | 20. | 0 | 0 | 0 | 0 |
|  Hitelviszonyt megtestesítő értékpapír | 21. | 0 | 0 | 0 | 0 |
|  Adott váltó | 22. | 0 | 0 | 0 | 0 |
|  Pénzügyi lízing | 23. | 109 350 | 145 800 | 145 800  | 145 800 |
|  Halasztott fizetés | 24. | 0 | 0 | 0 | 0 |
|  Kezességvállalásból eredő fizetési kötelezettség | 25. | 0 | 0 | 0 | 0 |
| **Fizetési kötelezettség összesen (10+18)** | 26. | **109 350** | **145 800** | **145 800**  | **145 800** |
| **Fizetési kötelezettséggel csökkentett saját bevétel (09-26)** | 27. | **4 876 900** | **4 840 450** | **4 840 450** | **4 840 450** |

5. Be kell mutatni az Önkormányzat folyamatban lévő és tervezett fejlesztéseihez szükséges belső és külső források rendelkezésre állását, és ebből a szempontból értékelni kell az Önkormányzat beruházásait.

A 2017.évi maradvány elszámolásról szóló előterjesztés egyértelműen kimutatta, hogy a korábbi években elkezdett, folyamatban lévő beruházások, fejlesztések forrása rendelkezésre áll.

A 2018.évben induló fejlesztések forrása egy részét a működési költségvetésben elért többlet, másrészt a vagyonértékesítési bevételek tervezett 200 millió Ft –os összege biztosítja.